Den Vest-Sjællandske Avis, 1828-12-30
Siden Peloponnes er bleven befriet saa samle de ulykkelige Jndvaanere sig igien omkring deres gamle Boepæle og oprette nye Boeliger paa de afbrændte Pladser og med bedre Forhaabninger. De komme ikke allene ned fra deres Bierge med Resten af deres Eiendele, sædvanligen udtærede af Sult, Nøgenhed og Elendighed; men endog fra Naboerne hvorhen de fleste formuende Folk have taget deres Tilflugt og befolke Stæderne paa nye; fra Zante og de omliggende Øer ere 2000 Familier allene kommen tilbage til Patras og Corinth; selv Udlændinge kunne ikke uden et rørt Sind betragte de følelsesfulde Scener, som forekomme og det Udbrud af Glæde, som giver sig tilkiende. Man seer hele Familier gaae i Land fra skrøbelige Baade, kaste sig ned paa Jorden for at kysse Fædrenelandets hellige Jord og at væde den med deres Taarer; og derpaa at løfte Hænderne til Himlen for at takke Hærskarernes Gud, fordi han har antaget sig dem i deres Nød og bøiet de Mægtiges Hierter. Hele Stæder, som vare opfyldte med Gruus og Skarn, ere allerede for det meeste rensede og det er en sand Glæde at see, hvorledes Folkemængden, som dagligen tilvoxer, indretter sig i dem, understøtter hmanden, udbreder sig over Omegnen, og hvorledes enkelte Personer igien opsøge deres gamle besiddelser. Præsidentens Virksomhed, den Sindighed, hvormed han gaaer til værk, den Energie, som han veed i Nødsfald at forbinde med sin naturlige Menneskekiærlighed, blive i dette Land paaskiønnede og roste med den største Varme. Oberst Heydegger beretter følgende om hvad han selv har udrettet i dette Land Jeg har, siger han, bygget i Poros et stærkt Castel paa 21 Kanoner af haarde Qvaderstene, 8 Fod tykke, jeg har bygget to Kanoneerschalupper hvoraf hver er forsynet med en 68 Pundinger. Jed har paa Ægina bygget og indrettet et militair Hospital for 42 Personer og et Vaisenhuus for 200 Drenge, som blive klædte, pleiede og underviiste, Jeg har organiseret den hele militaire Administration, og jeg har skaffet Magazinerne fyldte og Livi Værkstederne. Jeg har med min duelige Medhielper Schmitzlein indrettet et Arsenal og sat dets Værksteder i Virksomhed. Jeg fandt Financerne i en saadan Tilstand, at Jndtægten i Bugten ved Argoles blev for hele Aaret forpagtet for en Sum af 43,900 Piastre; men da Administrationen blev mig overdraget, saa bragte jeg det dertil, at Jndtægterne i de sletteste Maaneder beløb sig til 35000 Piastre, og i den bedste Aarstid til 88,000 uden at Afgifterne ere blevne forhøiede. For en velordnet og viis Statsbestyrelse er her Guldgruber at opdage, og Grækenland vil i sig selv blive riig og lykkelig, naar det først erholder Uafhængighed og Sikkerhed. Oberste Heydegger anfører disse sine Fortienester for at retfærdiggjøre saavel sig selv, som Greven af Capodistrin, imod de uafladelige lognagtige Angreb imod dem begge i Spektateur oriental. – De nyeste Beretninger fra den Franske Armee i Grækenland indeholde: at den største Deel af de Franske Troppet er forsamlet i Navarino, paa en Afdeling nær, som holder Patras og Castellet ved Morea besat. Der bliver slet ikke talt mere om at Expeditionen skal gaae uden for Jordtungen af Corinth. Grækerne paa Fastlandet beleire imidlertid Salona og ville beleire Missolunghi. Redschid Pascha havde paa nye forsøgt et Angreb paa den lille Øe Coronissa i Bugten ved Prevesa; men var bleven atter slagen af Grækerne. Ogsaa fra denne Fiende ere Grækerne blevne befriede, da han har faaet Ordre til med alle sine disponible Tropper at brække op til Constantinopel. Resten af den Tyrkiske Garnison i Patras ere blevne paa Franske Transportskibe bragte til Smyrna. J Patras, hvor allerede 10,000 Grækere skulle have etableret sig, commandere nu de Franske Generaler Higonet og Schneider. Gen.